ОБЩИНСКА ИЗБИРАТЕЛНА КОМИСИЯ

ОБЩИНА КАРНОБАТ, ОБЛАСТ БУРГАС

РЕШЕНИЕ
№ 188-МИ
Карнобат, 25.10. 2015 г.

ОТНОСНО: сигнал, подаден от Пламен Чолаков – началник на РУ на МВР Карнобат

В ОИК Карнобат е постъпил сигнал от началника на РУ на МВР Карнобат с вх.№ 188/25.10.2015г. относно нарушение на Изборния кодекс в с. Детелина, община Карнобат, изразяващо се в недопускане до гласуване на избиратели и протест на част от населението на селото, както и прекратяване на гласуването в секционната комисия.

 Във връзка със сигнала представители на ОИК (председател и двама членове от различни политически партии), заедно с Началника на РУ на МВР Карнобат извършиха проверка на място, при която констатираха, че твърденията в жалбата са частично основателни.

Констатира се, че пред избирателната секция е налице струпване на население, която затруднява гласуването, но предвид че се касае до нарушаване на обществения ред, ОИК не е компетентна да предприеме действия в тази насока.

От сведения на членовете на СИК се установи, че изборния процес не е прекъсван и проблеми в изборното помещения няма, като гласуването се провежда по установения ред.

От изслушаните лица пред изборното помещение се установи, че в случая същите не са съгласни с избирателните списъци и допуснатите до гласуване хора с настоящ адрес в с. Детелина. След справка в Община Карнобат се установи, че лицата гласуващи по настоящ адрес отговарят на условията на Изборния кодекс и оплакванията са неоснователни.

 Предвид изложеното, Общинска избирателна комисия Карнобат, на основание чл.87, ал.1, т.1 и чл.22 от Изборния кодекс

Р Е Ш И:

Не констатира извършване на нарушение на Изборния кодекс.

 Решението може да се обжалва пред Централната избирателна комисия по реда на чл.88 от ИК в срок до три дни от обявяването му пред Централната избирателна комисия.

ПРЕДСЕДАТЕЛ: СЕКРЕТАР:

 Иванка Кирязова Дарина Вълчева

Решението обявено на 25.10.2015г. в..........................часа

Решението снето от таблото на.................2015 г. в..........................часа

Членове на ОИК:………………………… ……………………………